A Bizottság határozata
(1998. február 23.)
egyes élő állatokban és állati termékekben lévő anyagoknak és azok maradványainak ellenőrzésére szolgáló hatósági mintavételes vizsgálatra vonatkozó részletes szabályok megállapításáról
(EGT vonatkozású szöveg)
(98/179/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről, továbbá a 85/358/EGK és a 86/469/EGK irányelv, valamint a 89/187/EGK és a 91/664/EGK határozat hatályon kívül helyezéséről szóló, 1996. április 29-i 96/23/EK tanácsi irányelvre [1] és különösen annak 15. cikke (1) bekezdésének második albekezdésére,
mivel a tagállamoknak a mintavételezésért és a mintáknak az analízist végző laboratóriumba való juttatásáig történő kezeléséért felelős illetékes hatóságai által meghatározott eljárásoknak közvetlen és azonnali kihatása arra nézve, hogy fordulnak-e elő a mintákban nem engedélyezett anyagok, valamint kimutathatók-e bizonyos anyagok maradékanyagai; mivel ezért ezek az eljárások fontos részét képezik a maradékanyag-vizsgálati tervnek;
mivel bizonyos anyagok és azok maradékanyagainak az élő állatokban és állati termékekben történő kimutatására irányuló, a tagállamok által évente végrehajtott vizsgálati terv hatékonyságának javítása és a kapott eredmények összehasonlíthatósága érdekében meg kell állapítani a mintavételezésre vonatkozó részletes szabályokat, és ezeket összhangba kell hozni egymással;
mivel a mintákat a fent említett irányelv III. és IV. mellékletével összhangban kell vételezni;
mivel e tekintetben a mintavételezésre vonatkozó célkritériumokat is meg kell határozni;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A hatósági mintavételezés részletes szabályait, beleértve a célkritériumokat is, e határozat melléklete tartalmazza.
2. cikk
Ennek a határozatnak a tagállamok a címzettjei.
Kelt Brüsszelben, 1998. február 23-án.